Yoshlarni IT sohasiga jalb qilish, ularning raqamli bilim va koʻnikmalarini oshirish orqali yuqori daromadli kasblarga yoʻnaltirish chora-tadbirlari toʻgʻrisida
(resolution, 2025-12-31)

Oʻzbekiston Respublikasining “Oʻzbekiston — 2030” strategiyasi doirasida jamiyat hayotining turli sohalarida raqamli texnologiyalarni samarali joriy etish, yoshlarni IT sohasiga yanada qiziqtirish, zamonaviy IT kasblarga oʻqitish, mazkur yoʻnalishda malakali kadrlar tayyorlash boʻyicha tizimli yondashuvni joriy etish orqali ularning yuqori daromad topish imkoniyatlarini kengaytirish va ularni munosib ragʻbatlantirish maqsadida Vazirlar Mahkamasi qaror qiladi: 1. Raqamli texnologiyalar vazirligi, Maktabgacha va maktab taʼlimi vazirligi hamda Oliy taʼlim, fan va innovatsiyalar vazirligining “Bir million dasturchi” loyihasining mantiqiy davomi sifatida “Besh million sunʼiy intellekt yetakchilari” loyihasini amalga oshirish va mazkur loyiha doirasida yil yakuniga koʻra eng yuqori natijaga erishgan yoshlar, ularning oʻqituvchilari hamda taʼlim tashkilotlarini ragʻbatlantirish toʻgʻrisidagi taklifi maʼqullansin. 2. Belgilansinki, har yili “Besh million sunʼiy intellekt yetakchilari” loyihasi doirasida eng yuqori natijalarga erishgan ishtirokchilarni taqdirlash boʻyicha milliy tanlov (keyingi oʻrinlarda — tanlov) oʻtkazib boriladi. Bunda tanlov gʻoliblari pul mukofotlari va qimmatbaho sovgʻalar, jumladan, 100 nafar oʻqituvchi 1 000 AQSH dollari ekvivalentida pul mukofoti, 10 nafar oʻqituvchi xorijiy sayohatga yoʻllanma, 500 nafar yoshlar noutbuk va 500 nafar yoshlar qimmatbaho sovgʻalar, 3 ta oliy taʼlim tashkiloti pul mukofoti hamda 2 ta umumtaʼlim maktabi “Prezident sovgʻasi” — elektromobil bilan taqdirlanadi. 3. “Besh million sunʼiy intellekt yetakchilari” loyihasining hududlarda samarali joriy etilishini muvofiqlashtirish komissiyasi (keyingi oʻrinlarda — Komissiya) tarkibi 1-ilovaga muvofiq tasdiqlansin. 4. Quyidagilar Komissiyaning asosiy vazifalari etib belgilansin: “Besh million sunʼiy intellekt yetakchilari” loyihasining hududlar kesimidagi maqsadli koʻrsatkichlarini tasdiqlash; “Besh million sunʼiy intellekt yetakchilari” loyihasining hududlarda samarali joriy etilishini nazorat qilish; tanlov ishtirokchilarini baholash tartibi aks ettirilgan nizomni tasdiqlash; tanlov natijasiga koʻra eng yuqori natija koʻrsatgan nomzodlarni tanlab olish va taqdirlash yuzasidan xarajatlar smetasini tasdiqlash; tanlov ishtirokchilari orasidan eng yuqori natija koʻrsatgan nomzodlarni tanlab olish va taqdirlash; tanlovni tashkil etish va oʻtkazish bilan bogʻliq boshqa vazifalarni amalga oshirish. 5. Hududlarda “Besh million sunʼiy intellekt yetakchilari” loyihasini amalga oshirish boʻyicha chora-tadbirlar rejasi 2-ilovaga muvofiq tasdiqlansin. 6. Raqamli texnologiyalar vazirligi hamda Maktabgacha va maktab taʼlimi vazirligining Xorazm viloyatida amalga oshirilayotgan “Muhammad al-Xorazmiy vorislari” loyihasining ijobiy tajribasi asosida ushbu loyihani bosqichma-bosqich Qoraqalpogʻiston Respublikasi va viloyatlar markazlarida amalga oshirish toʻgʻrisidagi taklifiga rozilik berilsin. 7. “Muhammad al-Xorazmiy vorislari” loyihasi doirasida yoshlarga quyidagi imkoniyatlar yaratiladi: raqamlashtirish sohasida zamonaviy kasblarga, jumladan, IT-loyiha boshqaruvchisi, startap loyihasi boshqaruvchisi hamda xorijiy tillarga bepul oʻqish; xalqaro professional darajadagi IT-sertifikatlarni olish boʻyicha oʻquv kurslarida bepul taʼlim olish; informatika, robototexnika, kibersport va boshqa yoʻnalishlar boʻyicha musobaqa hamda tanlovlarda ishtirok etish. 8. “Muhammad al-Xorazmiy vorislari” loyihasini amalga oshirish boʻyicha chora-tadbirlar dasturi 3-ilovaga muvofiq tasdiqlansin. 9. Vazirlar Mahkamasining “Xalqaro IT-sertifikatlarga ega boʻlgan yosh mutaxassislarni ragʻbatlantirishga oid qoʻshimcha chora-tadbirlar toʻgʻrisida” 2024-yil 17-fevraldagi 95-son qaroriga 4-ilovaga muvofiq oʻzgartirish va qoʻshimchalar kiritilsin. 10. Ushbu qarorning bajarilishini nazorat qilish Oʻzbekiston Respublikasi raqamli texnologiyalar vaziri Sh.X. Shermatov, maktabgacha va maktab taʼlimi vaziri E.G. Karimova hamda oliy taʼlim, fan va innovatsiyalar vaziri K.A. Sharipov zimmasiga yuklansin. 1. 8-band quyidagi tahrirda bayon etilsin: “8. Xalqaro IT-sertifikatlar boshlangʻich darajada boʻlganda 30 foiz, oʻrta darajada boʻlganda 40 foiz hamda professional darajada boʻlganda 60 foiz miqdorda sarflangan xarajatlar qoplab beriladi. Xalqaro IT-sertifikatlar boshlangʻich darajada boʻlganda 30 foiz, oʻrta darajada boʻlganda 40 foiz hamda professional darajada boʻlganda 60 foiz miqdorda sarflangan xarajatlar qoplab beriladi. Ingliz tili boʻyicha B2 va undan yuqori darajadagi hamda professional darajadagi xalqaro IT-sertifikatga ega boʻlgan yoshlarning xalqaro IT-sertifikatni olish xarajatlari toʻliq qoplab beriladi. Bunda professional darajadagi xalqaro IT-sertifikatga ega boʻlgan yoshlarning mazkur sertifikatni olish xarajatlari ushbu Reglamentga 2-ilovada nazarda tutilgan ingliz tilini bilish darajasini belgilovchi sertifikatlar roʻyxatiga muvofiq toʻliq qoplab beriladi”. 2. 9-band quyidagi tahrirda bayon etilsin: “9. Xalqaro IT-sertifikatlarni olish uchun oʻquv markazlarida oʻqiganlik xarajatlari toʻlov amalga oshirilganligini tasdiqlovchi tijorat banki maʼlumotnomasi yoki toʻlov kvitansiyasi nusxasi (pdf shaklda) taqdim etilganda qoplab beriladi”. 3. 12-bandda: uchinchi xatboshi quyidagi tahrirda bayon etilsin: “ariza beruvchi (yoki uning ota-onasi yoxud qonuniy vakili) tomonidan xalqaro IT-sertifikat uchun oʻqish va uni olish xarajatlari toʻlanganligini tasdiqlovchi tijorat banki maʼlumotnomasi va toʻlov kvitansiyasining nusxasi (pdf shaklda)”; oltinchi xatboshi quyidagi tahrirda bayon etilsin: “agar ariza beruvchi xalqaro IT-sertifikatni olish uchun oʻquv kursiga sarflangan xarajatlarni qoplash maqsadida soʻrovnoma toʻldirayotgan boʻlsa, u holda ariza beruvchi (yoki uning ota-onasi yoxud qonuniy vakili) hamda oʻquv markazi oʻrtasida xalqaro IT-sertifikatni olish uchun tuzilgan shartnoma nusxasi va oʻquv kursini tamomlaganligini tasdiqlovchi hujjatlar nusxasi (pdf shaklida)”. 4. 15-band quyidagi tahrirda bayon etilsin: “15. Ariza beruvchi tomonidan toʻldirilgan soʻrovnoma va unga ilova qilingan hujjatlar avtomatik tarzda ishchi organga yuboriladi. Agar Ishchi organ tomonidan soʻrovnoma va unga ilova qilingan hujjatlarda kamchiliklar aniqlansa, bu haqida besh ish kuni ichida ariza beruvchiga YIDXP orqali kamchiliklarni bartaraf etish yuzasidan xabarnoma yuboriladi va ariza rad etiladi. Ariza beruvchi mavjud kamchiliklarni bartaraf etib, yangi soʻrovnoma bilan takroran murojaat qilish huquqiga ega”. 5. 18-bandda: quyidagi mazmundagi beshinchi xatboshi bilan toʻldirilsin: “xalqaro IT-sertifikat vakolatli organ tomonidan tasdiqlangan sertifikatlar roʻyxatida mavjud boʻlmasa”; beshinchi — sakkizinchi xatboshilar tegishlicha oltinchi — toʻqqizinchi xatboshilar deb hisoblansin. quyidagi mazmundagi sakkizinchi va toʻqqizinchi xatboshilar bilan toʻldirilsin: “ariza beruvchi tamomlagan oʻquv markazining taʼlim faoliyati bilan shugʻullanish huquqini beruvchi litsenziyasi yoki tasdiqnomasi mavjud boʻlmasa; soʻrovnomaga ilovaga qilinishi lozim boʻlgan hujjat va maʼlumotlar toʻliq hajmda taqdim etilmaganda”; sakkizinchi va toʻqqizinchi xatboshilar tegishlicha oʻninchi-oʻn birinchi xatboshilar deb hisoblansin.